**LĪGUMS**

par pārvietojamo biotualešu, ģērbtuvju un āra roku mazgāšanas izlietņu
 uzstādīšanu un apsaimniekošanu sanitārās tīrības nodrošināšanai
 Daugavpils pilsētas administratīvajā teritorijā

Daugavpilī, 2017.gada 2.janvārī

**Daugavpils pilsētas pašvaldības iestāde „Komunālās saimniecības pārvalde”**, reģ.Nr.90009547852, juridiskā adrese: Saules iela 5A, Daugavpils, (turpmāk – PASŪTĪTĀJS), vadītāja **Aivara Pudāna** personā, kurš rīkojas uz iestādes Nolikuma 14.5.apakšpunkta pamata, no vienas puses, un

**SIA “TOI TOI Latvija”**, reģ.Nr.40003673092, juridiskā adrese: Matrožu iela 7A, Rīga, turpmāk saukts IZPILDĪTĀJS, pārdošanas direktores **Maijas Meļķes** personā, kura rīkojas uz 2017.gada 2.janvāra pilnvaras Nr.TOI-2017/06 pamata, no otras puses,

abi kopā vai katrs atsevišķi, turpmāk saukti „LĪDZĒJI”, pamatojoties uz Daugavpils pilsētas domes iepirkuma komisijas 2016.gada 28.decembra lēmumu (protokols Nr.4) iepirkumā „Pārvietojamo biotualešu, ģērbtuvju un āra roku mazgāšanas izlietņu uzstādīšana un apsaimniekošana sanitārās tīrības nodrošināšanai Daugavpils pilsētas administratīvajā teritorijā”, identifikācijas Nr. DPD 2016/203 (turpmāk – konkurss), noslēdza šādu līgumu (turpmāk – Līgums):

**I. Līguma priekšmets**

1. Pasūtītājs pasūta un Izpildītājs apņemas **veikt pārvietojamo biotualešu, ģērbtuvju un āra roku mazgāšanas izlietņu** (turpmāk – iekārtas)uzstādīšanu un apsaimniekošanu sanitārās tīrības nodrošināšanai Daugavpils pilsētas administratīvajā teritorijā 2017.gadā (turpmāk – PASŪTĪJUMS),saskaņā ar LĪGUMU, tehnisko specifikāciju, Izpildītāja iepirkumam iesniegto tehnisko piedāvājumu un finanšu piedāvājuma izmaksu tāmi, kas ir Līguma neatņemamas sastāvdaļas.

**II. Līguma izpildes kārtība**

1. IZPILDĪTĀJS apņemas:
	1. izpildīt PASŪTĪJUMU kvalitatīvi saskaņā ar tehnisko specifikāciju un iepirkumam iesniegto tehnisko piedāvājumu;
	2. nodrošināt iekārtu atvešanu un uzstādīšanu ne vēlāk kā **10 (desmit)** dienu laikā no līguma noslēgšanas dienas;
	3. nodrošināt, ka iekārtas tiek izvietotas un uzturētas tehniskajā specifikācijā noteiktajā kārtībā un periodos;
	4. nodrošināt iekārtu izvešanu un attiecīgās teritorijas atbrīvošanu ne vēlāk kā **10 (desmit)** dienu laikā pēc tehniskajā specifikācijā noteiktā perioda beigām;
	5. nodrošināt LĪGUMA izpildi ar savām iekārtām, transportu un darbaspēku. PAKALPOJUMA izpildē izmantot tikai sertificētas iekārtas, kuras norādītas iepirkumam iesniegtajā tehniskajā piedāvājumā. Iekārtu sadalījums pa adresēm var tikt nebūtiski grozīts. Tādā gadījumā IZPILDĪTĀJS to rakstveidā paziņo PASŪTĪTĀJAM.
	6. izpildīt PASŪTĪJUMU ievērojot iekārtu ražotāja vai izplatītāja norādījumus, instrukcijas, kā arī spēkā esošos normatīvos aktus;
	7. atbildēt par darba drošības noteikumu, veselības aizsardzības prasību un vides aizsardzības prasību ievērošanu, ievērot tīrību, sanitārās normas, nepieļaujot apkārtējās vides piesārņošanu. Nodrošināt atkritumu utilizāciju normatīvajos aktos noteiktajā kārtībā;
	8. nodot Pasūtītājam kvalitatīvi izpildītu PASŪTĪJUMU ar ikmēneša PASŪTĪJUMA nodošanas – pieņemšanas aktu;
	9. kompensēt zaudējumus, kas PASŪTĪTĀJAM radušies IZPILDĪTĀJA vai viņa iesaistītās trešās personas vainas vai neuzmanības dēļ 10 (desmit) darba dienu laikā no pretenzijas nosūtīšanas dienas.
2. PASŪTĪTĀJS apņemas:
	1. nodrošināt apstākļus Līguma sekmīgai un kvalitatīvai izpildei, sniedzot konsultatīvu atbalstu;
	2. pieņemt kvalitatīvi izpildītu PASŪTĪJUMU un savlaicīgi veikt LĪGUMĀ paredzētos maksājumus.

**III. Līguma summa un norēķinu kārtība**

1. Kopējā līguma summa par PASŪTĪJUMU ir **EUR 9 529,51 (deviņi tūkstoši pieci simti divdesmit deviņi *euro* un 51 cents)** bez pievienotās vērtības nodokļa, PVN (21%) sastāda EUR 2 001,20 (divi tūkstoši viens *euro* un 20 centi),kopā ar PVNEUR 11 530,71 (vienpadsmit tūkstoši pieci simti trīsdesmit *euro* un 71 cents).
2. Iekārtu izvietošanas un apsaimniekošanas izmaksās ietverta nomas maksa, kā arī visi iespējamie IZPILDĪTĀJA izdevumi, kas nepieciešami IZPILDĪTĀJA saistību izpildei un visi nepieciešamie nodokļi un nodevas.
3. Norēķināšanas star pusēm notiek ik mēnesi, atbilstoši faktiski izpildītajam Pasūtījuma apjomam.
4. Līdz katra nākamā mēneša 5.datumam IZPILDĪTĀJS sastāda un iesniedz PASŪTĪTĀJAM PASŪTĪJUMA nodošanas – pieņemšanas aktu. Aktā tiek fiksēta visu attiecīgajā mēnesī izvietoto iekārtu nosaukumi un izmaksas.
5. Pasūtītāja pārstāvis **5 (piecu) dienu** laikā pārbauda aktā norādītās informācijas atbilstību reāli paveiktajam un paraksta aktu, vai sniedz rakstisku pamatotu atteikumu parakstīt aktu, ja PASŪTĪJUMS nav izpildīts pilnā apmērā, vai izpildīts nekvalitatīvi.
6. **30 (trīsdesmit)** dienu laikā pēc akta parakstīšanas un rēķina no Izpildītāja saņemšanas, Pasūtītājs samaksā Izpildītājam ikmēneša summu.

**IV. Līguma nodrošinājums**

1. Izpildītājs **5 (piecu)** dienu laikā no Līguma noslēgšanas dienas iesniedz Pasūtītājam no Izpildītāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **5% (piecu procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma saistību izpildes garantijai jābūt spēkā visā Līguma darbības termiņa laikā.
2. Līguma izpildes garantiju Pasūtītājs var izmantot līguma izpildes trūkumu novēršanai un līgumsoda ieturēšanai.

**V. Garantijas**

1. IZPILDĪTĀJS atbild par izpildītā PASŪTĪJUMA atbilstību tehniskās specifikācijas un iepirkumam iesniegtā tehniskā piedāvājuma prasībām.
2. IZPILDĪTĀJS apņemas nekavējoties pēc PASŪTĪTĀJA paziņojuma saņemšanas par saviem līdzekļiem novērst PASŪTĪJUMA izpildes laikā radušās neatbilstības, trūkumus vai defektus.

**VI. Pušu atbildība un sankcijas**

1. Par līgumsaistību neizpildi vai nepilnīgu izpildi PUSES ir atbildīgas saskaņā ar spēkā esošajiem normatīvajiem aktiem un LĪGUMA nosacījumiem.
2. Par nepienācīgu saistību izpildi IZPILDĪTĀJS maksā PASŪTĪTĀJAM līgumsodu **EUR 100,00** **(viens simts *euro* un 00 centi)** apmērā, par katru konstatēto pārkāpumu, kuru IZPILDĪTĀJS nav novērsis 24 (divdesmit četru) stundu laikā no rakstiskas reklamācijas saņemšanas brīža. Par pārkāpumu tiek uzskatīta iekārtas/tu savlaicīga neuzstādīšana, neatbilstošas iekārtas/tu uzstādīšana, vai iekārtas/tu darbspējas nenodrošināšana, kas izpaužas kā nesavlaicīga fekāliju rezervuāra iztukšošana, sanitārās tīrības nenodrošināšana vai citos veidos, kuri liedz pilnvērtīgi izmantot iekārtu/tas. PASŪTĪTĀJS ir tiesīgs ieturēt līgumsodu no attiecīgā mēneša norēķina summas vai līguma nodrošinājuma.
3. Līgumsoda samaksa neatbrīvo IZPILDĪTĀJU no pienākuma izpildīt līgumu.
4. Gadījumā, ja Pasūtītājs nepamatoti pieļāvis jebkuru līgumā noteikto maksājuma termiņa nokavējumu, IZPILDĪTĀJS ir tiesīgs saņemt no PASŪTĪTĀJA nokavējuma procentus **0,2 % (nulle komats divu)**  procentu apmērā no nokavētā maksājuma summas par katru maksājuma kavējuma dienu, sākot ar pirmo maksājuma kavējuma dienu, līdz dienai (ieskaitot), kad Pasūtītājs veicis pilnīgu nokavēto maksājumu samaksu, bet ne vairāk kā 10% (desmit) procentus no kopējās līguma summas.
5. Līgumsoda samaksa neatbrīvo PUSES no saistību pienācīgas izpildes.
6. Visus ar LĪGUMU saistītos strīdus PUSES risina saskaņā ar Latvijas Republikā spēkā esošajiem normatīvajiem aktiem.
7. Neviena no pusēm neatbild par LĪGUMĀ noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz LĪGUMĀ paredzēto darbību.
8. Katra no pusēm 3 (trīs) dienu laikā informē otru pusi par augstāk minētās nepārvaramas varas iestāšanos. Puses savstarpēji vienojas par LĪGUMĀ noteikto termiņu pagarināšanu vai LĪGUMA izbeigšanu.

**VII. Līguma darbības laiks, grozīšanas un izbeigšanas kārtība**

1. LĪGUMS stājas spēkā tā parakstīšanas dienā un ir spēkā līdz **2017.gada 31.decembrim**.
2. LĪGUMU izbeigt puSĒM rakstveidā vienojoties saskaņā ar Latvijas Republikā spēkā esošajiem normatīvajiem aktiem. Līgumu var grozīt publisko iepirkumu reglamentējošajos normatīvajos aktos un Līguma 24. un 25.punktos noteiktajos gadījumos un kārtībā.
3. Gadījumā, ja pašvaldības budžetā ir nepietiekošs finansējums LĪGUMĀ paredzētā PASŪTĪJUMA apmaksai, PASŪTĪTĀJAM ir tiesības samazināt PASŪTĪJUMA apjomu vai vienpusēji atkāpties no LĪGUMA, veicot norēķinus par faktiski izpildīto PASŪTĪJUMA daļu. Vienpusēji atkāpjoties no LĪGUMA, LĪGUMS zaudē spēku 10 (desmit) dienu laikā no paziņojuma par atkāpšanos no LĪGUMA nosūtīšanas dienas (dokumenta reģistrācijas datums domē) IZPILDĪTĀJAM.
4. Pasūtītājam ir tiesības nekavējoties vienpusēji atkāpties no Līguma izpildes, rakstveidā brīdinot par to Izpildītāju un neatlīdzinot zaudējumus, ja :
	1. izpildītāja darbībā konstatēti vairāk kā divi pārkāpumi, kuri Līgumā noteiktajā kārtībā nav novērsti;
	2. Izpildītājs atzīts par maksātnespējīgu, tiek likvidēts, tā darbība ir apturēta vai pārtraukta.

**VIII. Pušu atbildīgās personas**

1. no Pasūtītāja puses:

|  |  |
| --- | --- |
| Vārds, uzvārds: | **Kaspars Laizāns** |
| Amats: | Vides inženieris, |
| Tālrunis:Mob.tālrunis | 65476320;29605014, |
| E-pasta adrese: | kaspars.laizans@daugavpils.lv. |

1. no Izpildītāja puses:

|  |  |
| --- | --- |
| Vārds, uzvārds: | **Maija Meļķe** |
| Amats: | Pārdošanas direktore, |
| Tālrunis: | 28319616, 67577777, 67138674, |
| E-pasta adrese: | toitoi@toitoi.lv  |

**IX. Noslēguma jautājumi**

1. Šī Līguma darbības laikā radušās domstarpības un strīdus Puses risinās pārrunu ceļā. Ja pārrunu ceļā domstarpības nav izdevies atrisināt, katra no Pusēm ir tiesīga celt prasību tiesā. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību, tiks izšķirts Latvijas Republikas tiesā atbilstoši spēkā esošajiem Latvijas Republikas normatīvajiem aktiem.
2. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) šī Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai oficiālo e-pasta adresi, vai nodota personīgi otrai Pusei, ko tas apstiprina ar parakstu. Ja paziņojums nosūtīts kā reģistrēts pasta sūtījums, tad uzskatāms, ka šāds sūtījums ir saņemts **septītajā dienā** pēc tā nodošanas pastā. Visi paziņojumi Pusēm tiek nosūtīti uz šajā Līgumā norādītajām adresēm.
3. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl to neatceļ spēku zaudējušie šī Līguma punkti vai daļas.
4. Šis Līgums ir sastādīts uz 4 (četrām) lapām 2 (divos) eksemplāros ar pielikumiem, pavisam uz 16 (sešpadsmit) lapām pa vienam eksemplāram katrai Pusei, ar vienādu juridisku spēku.
5. Pielikumā:
	1. Tehniskā specifikācija,
	2. Tehniskais piedāvājums,
	3. Finanšu piedāvājuma tāme.

**X. Pušu paraksti un rekvizīti**

|  |  |
| --- | --- |
| **Pasūtītājs:****Daugavpils pilsētas pašvaldības iestāde****“Komunālās saimniecības pārvalde”**reģ.Nr.90009547852Saules iela 5A, Daugavpils, LV – 5401Vadītājs A.Pudāns\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:****SIA “TOI TOI Latvija”**reģ.Nr. 40003673092,Matrožu iela 7, Rīga, LV - 1048AS SWEDBANKHABALV22LV66 HABA 0551006923368Pārdošanas direktoreM.Meļķe\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**1.Pielikums**
2017.gada 2.janvāra līgumam
par pārvietojamo biotualešu, ģērbtuvju un āra roku mazgāšanas izlietņu
 uzstādīšanu un apsaimniekošanu sanitārās tīrības nodrošināšanai
 Daugavpils pilsētas administratīvajā teritorijā

**TEHNISKĀ SPECIFIKĀCIJA**

**Pārvietojamo biotualešu, ģērbtuvju un āra roku mazgāšanas izlietņu uzstādīšana un apsaimniekošana sanitārās tīrības nodrošināšanai Daugavpils pilsētas administratīvajā teritorijā**

**1. Pamatojums:** rīkojums par iepirkumu komisijas izveidošanu.

**2.**  **Uzdevumi:**

2.1. Veikt pārvietojamo biotualešu uzstādīšanu un apsaimniekošanu Daugavpils pilsētas administratīvajā teritorijā;

2.2. Veikt pārvietojamo ģērbtuvju uzstādīšanu un apsaimniekošanu Daugavpils pilsētas pludmaļu teritorijās;

2.3. Veikt āra roku mazgāšanas izlietņu uzstādīšanu un apsaimniekošanu masu pasākumos Daugavpils pilsētas administratīvajā teritorijā.

**2.4. Standarta pārvietojamo biotualešu uzstādīšana un apkalpošana**

|  |  |  |  |  |
| --- | --- | --- | --- | --- |
| **Nr. p.k.** | **Uzstādīšanas vieta** | **Daudzums (gab.)** | **Pakalpojuma sniegšanas periods** | **Minimālais uzkopšanas biežums pakalpojuma sniegšanas periodā** |
| 2.4.1. | Lielā Stropu ezera centrālā peldvieta | 5 | 153 dienas (01.05.2017. – 30.09.2017.) | Divas reizes nedēļā |
| 2.4.2. | Stropaka ezera peldvieta | 1 | 153 dienas (01.05.2017. – 30.09.2017.) | Divas reizes nedēļā |
| 2.4.3. | Tirgus laukums Cialkovska ielā 4 | 1 | 364 dienas (02.01.2017. – 31.12.2017.) | Divas reizes nedēļā |
| 2.4.4. | 18.Novembra un Valkas ielu krustojumā (ziedu veikala “Flamingo” rajonā) | 2 | 364 dienas (02.01.2017. – 31.12.2017.) | Divas reizes nedēļā |
| 2.4.5. | Valkas ielā (“Ģimenes tirdzniecības centra” rajonā) | 1 | 364 dienas (02.01.2017. – 31.12.2017.) | Divas reizes nedēļā |
| 2.4.6. | Ģimnāzijas ielā 31 (A.Pumpura skvērā) | 1 | 364 dienas (02.01.2017. – 31.12.2017.) | Divas reizes nedēļā |
| 2.4.7. | Daugavpils Cietokšņa teritorija | 10 | 364 dienas (02.01.2017. – 31.12.2017.) | Divas reizes nedēļā |
| 2.4.8. | Slavas skvērs | 2 | 364 dienas (02.01.2017. – 31.12.2017.) | Divas reizes nedēļā |
| 2.4.9. | Dubrovina parks | 2 | 364 dienas (02.01.2017. – 31.12.2017.) | Divas reizes nedēļā |
| 2.4.10. | Vienības laukums (aiz egļu apstādījumiem) | 3 | 364 dienas (02.01.2017. – 31.12.2017.) | Divas reizes nedēļā |
| 2.4.11. | Centrālais parks | 2 | 364 dienas (02.01.2017. – 31.12.2017.) | Divas reizes nedēļā |
| 2.4.12. | Pie Daugavpils autoostas (aiz žoga uz parka pusi) | 1 | 364 dienas (02.01.2017. – 31.12.2017.) | Divas reizes nedēļā |
| 2.4.13. | Raiņa skvērs | 1 | 214 dienas (01.04.2017. – 31.10.2017.) | Divas reizes nedēļā |
| 2.4.14. | Daugavpils pilsētas kapsētas | 20 | 364 dienas (02.01.2017. – 31.12.2017.) | Reizi nedēļā |
| 2.4.15. | Ruģeļu ūdenskrātuve | 4 | 153 dienas (01.05.2017. – 30.09.2017.) | Divas reizes nedēļā |
| 2.4.16. | Pilsētas masu pasākumi | 500 | 1 diena | Pēc Pasūtītāja pieprasījuma |
| 2.4.17. | Šūņu ezera peldvieta (aiz 7.pamatskolas) | 2 | 153 dienas (01.05.2017. – 30.09.2017.) | Divas reizes nedēļā |
| 2.4.18. | Peldvietas “Stropu Vilnis” teritorija Lielā Stropu ezera krastā | 2 | 153 dienas (01.05.2017. – 30.09.2017.) | Divas reizes nedēļā |
| 2.4.19. | Esplanādes parks | 2 | 214 dienas (01.04.2017. – 31.10.2017.) | Divas reizes nedēļā |
| 2.4.20. | Porohovkas parks | 1 | 214 dienas (01.04.2017. – 31.10.2017.) | Divas reizes nedēļā |
| 2.4.21. | Daugavas upes krastā atpūtas kuģīša pietauvošanās vietās | 2 | 214 dienas (01.04.2017. – 31.10.2017.) | Reizi nedēļā |
| 2.4.22. | Atpūtas vieta Laucesas upes krastā | 1 | 153 dienas (01.05.2017. – 30.09.2017.) | Reizi nedēļā |
| 2.4.23. | Daugavas upes peldvieta | 1 | 153 dienas (01.05.2017. – 30.09.2017.) | Divas reizes nedēļā |
| 2.4.24. | Alejas iela (autostāvvietā Zemnieku tirdziņam) | 1 | 275 dienas (01.04.2017. – 31.12.2017.) | Divas reizes nedēļā |
| 2.4.25. | Daugavas / Valņu ielu krustojumā atpūtas vietās | 1 | 214 dienas (01.04.2017. – 31.10.2017.) | Divas reizes nedēļā |
| 2.4.26. | Stropu slēpošanas trase | 1 | 364 dienas (02.01.2017. – 31.12.2017.) | Divas reizes nedēļā |

**2.5. Standarta pārvietojamo ģērbtuvju uzstādīšana un apkalpošana**

|  |  |  |  |
| --- | --- | --- | --- |
| **Nr. p.k.** | **Uzstādīšanas vieta** | **Daudzums (gab.)** | **Pakalpojuma sniegšanas periods** |
| 2.5.1. | Lielā Stropu ezera pilsētas peldvieta | 3 | 153 dienas (01.05.2017. – 30.09.2017.) |
| 2.5.2. | Stropaka ezera peldvieta | 1 | 153 dienas (01.05.2017. – 30.09.2017.) |
| 2.5.3. | Šūņu ezera peldvieta (aiz 7.pamatskolas) | 1 | 153 dienas (01.05.2017. – 30.09.2017.) |
| 2.5.4. | Ruģeļu ūdenskrātuve | 2 | 153 dienas (01.05.2017. – 30.09.2017.)  |

**2.6. Cilvēkiem ar īpašām vajadzībām pielāgotu biotualešu uzstādīšana un apkalpošana**

|  |  |  |  |  |
| --- | --- | --- | --- | --- |
| **Nr. p.k.** | **Uzstādīšanas vieta** | **Daudzums (gab.)** | **Pakalpojuma sniegšanas periods** | **Minimālais uzkopšanas biežums pakalpojuma sniegšanas periodā** |
| 2.6.1. | Lielā Stropu ezera pilsētas peldvieta | 1 | 153 dienas (01.05.2017. – 30.09.2017.) | Divas reizes nedēļā |
| 2.6.2. | Centrālais parks | 1 | 153 dienas (01.05.2017. – 30.09.2017.) | Divas reizes nedēļā |
| 2.6.3. | Vienības laukums  | 1 | 153 dienas (01.05.2017. – 30.09.2017.) | Divas reizes nedēļā |

**2.7. Āra roku mazgāšanas izlietņu uzstādīšana un apkalpošana Daugavpils pilsētas masu pasākumu vajadzībām**

|  |  |  |  |
| --- | --- | --- | --- |
| **Nr. p.k.** | **Uzstādīšanas vieta** | **Daudzums (gab.)** | **Pakalpojuma sniegšanas periods** |
| 2.7.1. | Masu pasākumu norises vietā | 50 | 1 diena |

**3. Prasības pretendentam:**

3.1. Jānodrošina standarta biotualešu uzstādīšanu un apkalpošanu;

3.2. Jānodrošina cilvēkiem ar īpašām vajadzībām pielāgotu biotualešu uzstādīšanu un apkalpošanu;

3.3. Jānodrošina standarta pārvietojamo ģērbtuvju, kā arī āra roku mazgāšanas izlietņu uzstādīšanu un apkalpošanu;

3.4. Pretendentam ir jābūt spējīgam nodrošināt vismaz 150 biotualešu un 30 roku mazgāšanas izlietņu uzstādīšanu vienas dienas laikā pēc Pasūtītāja pieprasījuma;

3.5. Biotualetēs sanitārās tīrības nodrošināšana ir jāveic katrā pakalpojumu sniegšanas dienā;

3.6. Konkrētu biotualešu, ģērbtuvju un āra roku mazgāšanas izlietņu izvietošanas vietu norāda Pasūtītājs;

3.7. Veicot ikdienas biotualešu un ģērbtuvju apsaimniekošanu ir jānodrošina tajās iespējami esošo sadzīves atkritumu savākšana;

3.8. Katrā pakalpojumu sniegšanas dienā biotualetes nepieciešams nodrošināt ar tualetes papīru;

3.9. Biotualetēm un ģērbtuvēm jābūt atšķirīgās krāsās (**biotualetes – ieteicamas zaļā krāsā; ģērbtuves – ieteicamas brūnā krāsā**);

3.10. Uz biotualetēm jābūt uzlīmei ar Uzņēmuma logotipu un kontakttālruni, lai iespējamā vandālisma gadījumā jebkuram būtu iespējams sazināties ar Uzņēmuma pārstāvjiem un ziņot par notikušo;

3.11. Uz ģērbtuvēm jāizvieto uzlīme ar attiecīgu simboliku (*uzraksts, pakaramā zīme vai cits atbilstošs simbols*), kura norāda par to, kam kabīne paredzēta;

**4. Biotualešu un ģērbtuvju apsaimniekošanu veikt ievērojot:**

4.1. Latvijas Republikas Vides aizsardzības likumā (29.11.2006.) noteiktās prasības;

4.2. Latvijas Republikas Atkritumu apsaimniekošanas likumā (18.11.2000.) noteiktās prasības.

 **5. Biotualešu un ģērbtuvju apsaimniekošana nedrīkst negatīvi ietekmēt vidi, tai skaitā:**

5.1. Radīt apdraudējumu ūdeņiem, gaisam, augsnei, kā arī florai un faunai;

5.2. Radīt traucējošus trokšņus, smakas un piesārņot vidi;

5.3. Biotualešu apkalpošanu veikt tā, lai netiktu apdraudēta cilvēku dzīvība un veselība, kā arī trešo personu mantiskās vērtības.

**6. Īpašie noteikumi:**

6.1. Veicot biotualešu apkalpošanas darbus jāievēro sanitārās tīrības normas;

6.2. Biotualešu uzkopšanas gaitā ir jāveic šādas darbības: **no tualetēm jāveic fekālo atkritumu izvākšana, to tvertnes jāuzpilda ar attiecīgajiem dezinfekcijas līdzekļiem, kā arī jānodrošina tualetes papīra esamība katrā no biotualetēm**.

6.3. Pretendentam pirms biotualešu apsaimniekošanas darbu uzsākšanas ir jābūt noslēgtam līgumam ar SIA „Daugavpils ūdens” vai citu uzņēmumu, kas ir tiesīgs veikt biotualetēs uzkrāto fekālo atkritumu tālāku apsaimniekošanu.

|  |  |
| --- | --- |
| **Pasūtītājs:****Daugavpils pilsētas pašvaldības iestāde****“Komunālās saimniecības pārvalde”**reģ.Nr.90009547852Saules iela 5A, Daugavpils, LV – 5401Vadītājs A.Pudāns\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:****SIA “TOI TOI Latvija”**reģ.Nr. 40003673092,Matrožu iela 7, Rīga, LV - 1048AS SWEDBANKHABALV22LV66 HABA 0551006923368Pārdošanas direktoreM.Meļķe\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |